28 หุ้นเล็กราคาเฉิดฉายเดือน ก.พ.
สถานการณ์ความเคลื่อนไหวของราคาหุ้นในกลุ่มตลาดหลักทรัพย์เอ็ม เอ ไอ ในเดือนกุมภาพันธ์ 2560 มีการปรับตัวลงเป็นส่วนใหญ่ ซึ่งมีเพียง 28 ตัว เท่านั้นที่ปรับตัวขึ้น โดยถือเป็นเรื่องปกติที่ดัชนีรวมตลาดหลักทรัพย์เอ็ม เอ ไอ มีการปรับตัวลงลึก โดยวันที่ 31 ม.ค.60 ดัชนีปิดที่ระดับ 646.02 จุด ขณะวันที่ 28 ก.พ.60 ดัชนีปิดที่ระดับ 612.82 จุด ลดลง 33.20 จุด หรือลงไป 5.14% 
18 มี.ค. 2560

เส้นทางนักลงทุน : เปิด 28 หุ้นเล็กราคาเฉิดฉายในเดือนกุมภาพันธ์
 
สถานการณ์ความเคลื่อนไหวของราคาหุ้นในกลุ่มตลาดหลักทรัพย์เอ็ม เอ ไอ (mai) ในเดือนกุมภาพันธ์ 2560 มีการปรับตัวลงเป็นส่วนใหญ่ ซึ่งมีเพียง 28 ตัว เท่านั้นที่ปรับตัวขึ้น โดยถือเป็นเรื่องปกติที่ดัชนีรวมตลาดหลักทรัพย์เอ็ม เอ ไอ มีการปรับตัวลงลึก โดยวันที่ 31 ม.ค.60 ดัชนีปิดที่ระดับ 646.02 จุด ขณะวันที่ 28 ก.พ.60 ดัชนีปิดที่ระดับ 612.82 จุด ลดลง 33.20 จุด หรือลงไป 5.14%
เป็นเพราะสถานการณ์ไม่เอื้อต่อการลงทุนในหุ้นขนาดเล็ก ส่งผลให้มีแรงเทขายหุ้นออกมาเพื่อลดความเสี่ยง แล้วถือเงินสดไว้แทนเพื่อรอจังหวะที่เหมาะสมพร้อมกับมีหุ้นที่ดีๆ เข้ามาให้ลงทุน
ทั้งนี้ “ข่าวหุ้นธุรกิจ” ขอนำเสนอหุ้นในตลาดหลักทรัพย์เอ็ม เอ ไอ ที่ปรับตัวขึ้นได้ในช่วงเดือนกุมภาพันธ์ เพื่อประมวลภาพกว้างให้นักลงทุนรู้ว่ายังมีหุ้นที่ได้รับความนิยมในช่วงสภาวะของที่ตลาดยังไม่เอื้ออำนวย
ในส่วนของหุ้น 28 ตัวที่ปรับตัวขึ้นได้แก่ PPS, SIMAT, OCEAN, TMW, K, CCN, MPG, ECF, COLOR, OTO, NCL, FPI, TMILL, STAR, WINNER, ATP30, LIT, TAPAC, PDG, KIAT, TPAC, DAII, PICO, FSMART, ACAP, NPK, TMI และ RP ดูแล้วหุ้นทั้งหมดล้วนเป็นหุ้นขวัญใจของบรรดานักลงทุนทั้งนั้น จึงไม่แปลกใจที่จะเป็นหุ้น เด่น เด่น เด่น…ของกลุ่ม
ขณะที่หุ้นทั้งหมดปรับตัวขึ้น แต่ 5 อันดับแรกสามารถปรับตัวเกิน 10% ได้แก่ บริษัท โปรเจค แพลนนิ่ง เซอร์วิส จำกัด (มหาชน) หรือ PPS  โดยวันที่ 31 ม.ค.60 ราคาหุ้นอยู่ที่ 1.26 บาท ขณะที่วันที่ 28 ก.พ.60 ราคาหุ้นอยู่ที่ 1.64 บาท บวกไป 0.38 บาท หรือขึ้นไป 30.16% ซึ่งรับอานิสงส์จากผลประกอบการปี 59 เติบโตแข็งแกร่ง ประกอบทางบริษัทมีความมั่นใจว่าปี 60 ผลประกอบการจะเป็นการทำนิวไฮในรอบ 30 ปี ต่อเนื่องจากปี 59 ปัจจุบันบริษัทมีมูลค่างานในมือ ประมาณ 500 ล้านบาท และตั้งเป้ารายได้เติบโต 10%
บริษัท ไซแมท เทคโนโลยี จำกัด (มหาชน) หรือ SIMAT โดยวันที่ 31 ม.ค.60 ราคาหุ้นอยู่ที่ 2.98 บาท ขณะที่วันที่ 28 ก.พ.60 ราคาหุ้นอยู่ที่ 3.66 บาท บวกไป 0.68 บาท หรือขึ้นไป 22.82% อาจเป็นผลจากการเข้าเก็งกำไรในเรื่องที่ว่ากำไรปี 2560 ทีน่าจะฟื้นแรงจะหนุนโดยธุรกิจ Label ที่ยังแข็งแกร่ง และการฟื้นตัวของกลุ่ม ICT หลังจากเพิ่งประกาศชนะงานระบบ ERP ของธนาคารอาคารสงเคราะห์
บริษัท โอเชี่ยน คอมเมิรช จำกัด (มหาชน) หรือ OCEAN  โดยวันที่ 31 ม.ค.60 ราคาหุ้นอยู่ที่ 1.21 บาท ขณะที่วันที่ 28 ก.พ.60 ราคาหุ้นอยู่ที่ 1.46 บาท บวกไป 0.25 บาท หรือขึ้นไป 20.66% ซึ่งเป็นผลจากการเข้าเก็งกำไรตามสัญญาณในช่วงขาขึ้น และยังมีนักลงทุนกลุ่มหนึ่งที่เข้าซื้อหุ้นนั่งเอง
บริษัท ไทยมิตซูวา จำกัด (มหาชน) หรือ TMW โดยวันที่ 31 ม.ค.60 ราคาหุ้นอยู่ที่ 37.25 บาท ขณะที่วันที่ 28 ก.พ.60 ราคาหุ้นอยู่ที่ 41 บาท บวกไป 3.75 บาท หรือขึ้นไป 10.07% ซึ่งเป็นการเข้าเก็งกำไรก่อนผลประกอบการที่ประกาศออกมายังแข็งแกร่ง
บริษัท คิงส์เมน ซี.เอ็ม.ที.ไอ. จำกัด (มหาชน) หรือ K โดยวันที่ 31 ม.ค.60 ราคาหุ้นอยู่ที่ 5 บาท ขณะที่วันที่ 28 ก.พ.60 ราคาหุ้นอยู่ที่ 5.50 บาท บวกไป 0.50 บาท หรือขึ้นไป 10% ซึ่งเป็นการรับอานิสงส์จากผลการดำเนินงานในปีที่ผ่านมาถือว่าน่าพอใจสามารถทำกำไรสุทธิให้เติบโตขึ้นได้ ถึงแม้ว่าภาวะเศรษฐกิจจะยังไม่ฟื้นตัวชัดเจนมากนัก ส่วนในปีนี้ก็มีสัญญาณที่ดีจากภาพรวมการฟื้นตัวทางเศรษฐกิจในหลาย ๆ ส่วนทั้งการลงทุนของภาครัฐ การท่องเที่ยว และการขยายตัวของธุรกิจค้าปลีกไปยังจังหวัดหัวเมืองใหญ่ ๆ เพิ่มมากขึ้น โดยล่าสุดบริษัทก็ได้เข้ารับงานใหม่ด้านตกแต่ง และก่อสร้างซึ่งจะช่วยเติม Backlog ให้สูงขึ้นเพื่อรอรับรู้รายได้ ซึ่งปัจจัยทั้งหลายเหล่านี้จะผลให้แนวโน้มของธุรกิจของบริษัทในช่วงหลายปีข้างหน้ายังคงมีโอกาสเติบโตสูงได้อย่างต่อเนื่อง
ทิศทางของราคาหุ้นที่ปรับตัวขึ้นนั่น สอดคล้องผลงานที่ออกมาน่าชื่นชม ซึ่งอาจทำให้หุ้นดังกล่าวที่นำเสนอมีโอกาสปรับตัวขึ้นต่อได้ในอนาคต รักษาความสามารถในการทำกำไร!!
…
 
